CELEX: 62018CN0549
Language: lt
Date: 2018-08-27 00:00:00
Title: Byla C-549/18: 2018 m. rugpjūčio 27 d. pareikštas ieškinys byloje Europos Komisija / Rumunija

22.10.2018   
            
            
               LT
            
            
               Europos Sąjungos oficialusis leidinys
            
            
               C 381/17
            
         
      2018 m. rugpjūčio 27 d. pareikštas ieškinys byloje Europos Komisija / Rumunija
      
      (Byla C-549/18)
      (2018/C 381/18)
      Proceso kalba: rumunų
      
         Šalys
      
      
         Ieškovė: Europos Komisija, atstovaujama T. Scharf, G. von Rintelen, L. Radu Bouyon
      
         Atsakovė: Rumunija
      
         Ieškovės reikalavimai
      
      
                  —
               
               
                  pripažinti, jog iki 2017 m. birželio 26 d. nepriėmusi įstatymų ir kitų teisės aktų, būtinų, kad būtų laikomasi 2015 m. gegužės 20 d. Europos Parlamento ir Tarybos direktyvos (ES) 2015/849 (1) dėl finansų sistemos naudojimo pinigų plovimui ar teroristų finansavimui prevencijos, kuria iš dalies keičiamas Europos Parlamento ir Tarybos reglamentas (ES) Nr. 648/2012 ir panaikinama Europos Parlamento ir Tarybos direktyva 2005/60/EB bei Komisijos direktyva 2006/70/EB, arba bet kuriuo atveju nepranešusi Komisijai apie šias priemones, Rumunija neįvykdė įsipareigojimų pagal šios direktyvos 67 straipsnį;
               
            
                  —
               
               
                  remiantis SESV 260 straipsnio 3 dalimi už pareigos pranešti apie Direktyvos 2015/849/ES perkėlimo priemones neįvykdymą skirti Rumunijai 21 974,40 EUR dydžio periodinę baudą už kiekvieną dieną skaičiuojant nuo sprendimo šioje byloje paskelbimo;
               
            
                  —
               
               
                  remiantis SESV 260 straipsnio 3 dalimi, nurodyti Rumunijai išmokėti fiksuotą sumą, apskaičiuotą, 6 016,80 EUR vienos dienos tarifą dauginant iš dienų, praėjusių nuo nagrinėjamoje direktyvoje nustatyto perkėlimo termino pabaigos iki dienos, kurio Rumunija įvykdys savo įsipareigojimus, o jei Rumunija neįvykdys savo įsipareigojimų, iki Teisingumo Teismo sprendimo paskelbimo dienos, skaičiaus, su sąlyga, kad bus viršyta minimali fiksuota 1 887 000 EUR suma;
               
            
                  —
               
               
                  priteisti iš Rumunijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      
                  1.
               
               
                  Pagal Direktyvos 2015/849/ES 67 straipsnį valstybės narės ne vėliau kaip 2017 m. birželio 26 d. priima įstatymus ir kitus teisės aktus, būtinus, kad būtų laikomasi šios direktyvos. Negavusi pranešimo iš Rumunijos apie perkėlimo priemones, Komisija nusprendė pareikšti ieškinį Teisingumo Teisme.
               
            
                  2.
               
               
                  Savo ieškiniu Komisija prašo Teisingumo Teismo nurodyti Rumunijai sumokėti vienkartinę sumą ir periodinę baudą, remiantis SESV 260 straipsnio 3 dalimi.
               
            
         (1)  OL L 141, 2015, p. 73.